Suria Kasandra

Suria Kasandra ialah sebuah siri drama televisyen Malaysia 2009 arahan Adam Hamid dibintangi oleh Intan Ladyana sebagai watak tajuk. Drama ini memulakan tayangan perdana di Slot Samarinda TV3 dari 30 April 2009 hingga 25 Jun 2009 menggantikan Yusuff.Budiey (23 April 2009). Drama Suria Kasandra lakonan Rem, Intan Ladyana, Jehan Miskin dan Erry Putra Sensasi Selebriti. Diperoleh pada 25 April 2013.Suria Kasandra didik penonton berjiwa kental mStar Online (27 April 2009). Diperoleh pada 25 April 2013.

Sinopsis
Suria Kasandra tinggal bersama ibunya, Jamilah setelah kematiannya bapanya, Rejab. Setelah kematian suaminya, Jamilah menguruskan perniagaan, Suria Holding Sdn Bhd yang mempunyai kepentingan dan pelaburan besar dalam bidang pelancongan dan perhotelan. Suria masih lagi menuntut di institut pengajian tinggi ketika itu sering merasa kasihan melihat ibunya bertungkus lumut menguruskan syarikat.

Suatu hari, Suria dan ibunya pergi ke Pulau Pangkor untuk melawat pusara dan keluarga arwah Rejab. Ketika di sana, Suria mengalami kecedaraan kecil dan sewaktu itu dia bertemu dengan Jehan yang bekerja sebagai nelayan. Sejak dari peristiwa tersebut, Suria sering bertemu dengan Jehan secara sembunyi kerana bimbang hubungan mereka dihidu oleh Jamilah yang memandang rendah kepada Jehan kerana statusnya sebagai anak nelayan. Namun, perhubungan mereka diketahui oleh Jamilah dan dia membuat tindakan untuk menjodohkan Suria dengan orang kepercayaannya, Saiful.

Memberontak dengan pilihan Jamilah, Suria mengambil keputusan untuk melarikan diri dari rumah. Jamilah yang bimbang akan kehilangan anaknya itu terpaksa memberikan persetujuan namun dia tetap berhasrat untuk memisahkan mereka.  Pelbagai konflik yang dialami sehingga Suria terpaksa berhati-hati dengan setiap langkahnya. Suatu hari, Saiful datang bersama Malik ke rumah Suria dan memintanya pulang ke rumah atas alasan ibunya sedang sakit. Pergaduhan telah tercetus dan mengakibatkan Malik terbunuh. Suria yang ketika itu sedang mengandung terpaksa menerima hakikat yang perih terpaksa berpisah dengan suaminya yang dijatuhi hukuman penjara 20 tahun.

Dapatkah Suria mengharungi kehidupannya yang baru sahaja bermula sebagai seorang isteri dan bakal ibu tanpa suami tersayang di sisi? Bagaimana pula nasib Jehan di penjara? Mungkinkah kebahagiaan yang dicari dapat dikecapi oleh pasangan ini akhirnya? 

Pelakon

Pelakon utama
 Intan Ladyana sebagai Suria Kasandra
 Jehan Miskin sebagai Jehan

Pelakon pembantu
 Rozie Othman sebagai Puan Jamilah
 Erry Putra sebagai Saiful
 Rem sebagai Malik
 Almy Nadia sebagai Julia
 Normah Damanhuri sebagai Hasnah
 Wan Hanafi Su sebagai Juragan Ismail
 Deen Wahab sebagai Manop
 Ridzuan Hashim sebagai Dato’ Badrul
 Irfan Roslan sebagai Adam
 Mimi Rahzia Tamin sebagai Latifah
 Erynne Erynna sebagai Jasmine

Rujukan

Kategori:Drama Melayu 2009
Kategori:Rancangan TV3 
Kategori:Siri drama televisyen Malaysia
Kategori:Drama Melayu